CELEX: 62018TA0578
Language: sk
Date: 2020-07-08 00:00:00
Title: Vec T-578/18: Rozsudok Všeobecného súdu z 8. júla 2020 – CA Consumer Finance/ECB („Hospodárska a menová politika – Prudenciálny dohľad nad úverovými inštitúciami – Článok 18 ods. 1 nariadenia (EÚ) č. 1024/2013 – Administratívna peňažná sankcia, ktorú ECB uložila úverovej inštitúcii – Článok 26 ods. 3 prvý pododsek nariadenia (EÚ) č. 575/2013 – Sústavné porušovanie požiadavky na vlastné zdroje – Porušenie z nedbanlivosti – Právo obranu – Výška sankcie – Povinnosť odôvodnenia“)

5.10.2020   
            
            
               SK
            
            
               Úradný vestník Európskej únie
            
            
               C 329/15
            
         
      Rozsudok Všeobecného súdu z 8. júla 2020 – CA Consumer Finance/ECB
      (Vec T-578/18) (1)
      
      („Hospodárska a menová politika - Prudenciálny dohľad nad úverovými inštitúciami - Článok 18 ods. 1 nariadenia (EÚ) č. 1024/2013 - Administratívna peňažná sankcia, ktorú ECB uložila úverovej inštitúcii - Článok 26 ods. 3 prvý pododsek nariadenia (EÚ) č. 575/2013 - Sústavné porušovanie požiadavky na vlastné zdroje - Porušenie z nedbanlivosti - Právo obranu - Výška sankcie - Povinnosť odôvodnenia“)
      (2020/C 329/31)
      Jazyk konania: francúzština
      
         Účastníci konania
      
      
         Žalobkyňa: CA Consumer Finance (Massy, Francúzsko) (v zastúpení: A. Champsaur a A. Delors, avocates)
      
         Žalovaná: Európska centrálna banka (v zastúpení: C. Hernández Saseta, A. Pizzolla a D. Segoin, splnomocnení zástupcovia)
      
         Predmet veci
      
      Návrh na základe článku 263 ZFEÚ na zrušenie rozhodnutia, ktoré prijala ECB ECB/SSM/2018-FRCAG-77 zo 16. júla 2018 podľa článku 18 ods. 1 písm. d) a článku 10 nariadenia Rady (EÚ) č. 1024/2013 z 15. októbra 2013, ktorým sa ECB poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (Ú. v. EÚ L 287, 2013, s. 63) a ukladajúceho žalobkyni povinnosť zaplatiť peňažnú administratívnu sankciu vo výške 200 000 eur za opakované porušenie požiadaviek vlastného kapitálu stanovených v článku 26 ods. 3 nariadenia Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (Ú. v. EÚ L 176, 2013, s. 1)
      
         Výrok rozsudku
      
      
                  1.
               
               
                  Rozhodnutie Európskej centrálnej banky (ECB) ECB/SSM/2018-FRCAG-77 zo 16. júla 2018 sa zrušuje v rozsahu, v akom ukladá spoločnosti CA Consumer Finance peňažnú administratívnu sankciu vo výške 200 000 eur.
               
            
                  2.
               
               
                  V zostávajúcej časti sa žaloba zamieta.
               
            
                  3.
               
               
                  CA Consumer Finance znáša svoje vlastné trovy konania.
               
            
                  4.
               
               
                  ECB znáša svoje vlastné trovy konania.
               
            
         (1)  Ú. v. EÚ C 436, 3.12.2018.